КъБР-м и Iэтащхьэр КIыщ Мухьэдинрэ абы и щхьэгъусэ Дианэ Мосс Жаклинрэ яхуэзащ
КIуэкIуэ Юрий дыгъуасэ Правительствэм и Унэм щахуэзащ КъБР-м и цIыхубэ художник, Урысейм ХудожествэхэмкIэ и академием и член-корреспондент КIыщ Мухьэдинрэ абы и щхьэгъусэ, искусствовед Дианэ Мосс Жаклинрэ.
КъБР-м и Iэтащхьэм и псалъэм къыхигъэщхьэхукIащ гъуазджэм, зэрыщыту щэнхабзэм зегъэужьыным КIыщ Мухьэдин езым и щхьэкIэ къаруушхуэ зэрырихьэлIар.
ЗэIущIэм утыку къыщралъхьащ художникым и иужьрей лэжьыгъэхэр иту къыдэкI монографием и япэ экземплярыр.
КIыщ Мухьэдинрэ Дианэ Мосс Жаклинрэ республикэм и Iэтащхьэм фIыщIэ хуащIащ художникым и ныбжьыр илъэс 75-рэ щрикъум ирихьэлIэу Москварэ Налшыкрэ абы и лэжьыгъэхэр щагъэлъэгъуэнымкIэ дэIэпыкъуэгъу зэрахуэхъуам папщIэ.
КIыщ Мухьэдин и лэжьыгъэхэр нобэ куэдым яцIыху. Ахэр Третьяковскэ галереем, Иджырей гъуазджэмкIэ Москва музейм, Къэбэрдей-Балъкъэрым ГъуазджэмкIэ и музейм, Инджылызымрэ Испаниемрэ я щэнхабзэ центрхэм, Урысейм и щIыналъэ щхьэхуэхэм я музейхэм щIэлъщ.
КъБР-м и Iэтащхьэмрэ Правительствэмрэ я пресс-IуэхущIапIэ.
